****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

APSTIPRINĀTI

Ar Kārsavas novada domes

 2015.gada 29.oktobra sēdes

 lēmumu Nr. 37 (prot.Nr. 12 )

2015.gada 29. oktobrī

 **KĀRSAVAS NOVADA PAŠVALDĪBAS 2015 .GADA OKTOBRA**

**SAISTOŠIE NOTEIKUMI NR.** **15**

**“Par sociālās palīdzības pabalstiem Kārsavas novadā”**

 Izdoti saskaņā ar LR likuma “Par pašvaldībām” 43.panta trešo daļu

 LR likuma „Sociālo pakalpojumu un sociālās palīdzības likums” 35.panta ceturto, piekto daļu,

Ministru kabineta 2012.gada 18.decembra noteikumu Nr. 913

 „Noteikumi par garantēto minimālo ienākumu līmeni” 3.punktu,

likuma „Par palīdzību dzīvokļa jautājuma risināšanā” 14.panta sesto daļu,

Ministru kabineta 2010.gada 30.marta noteikumu Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” 17., 19.4. apakšpunktu

Ministru kabineta 2009. gada 17.jūnija noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 13. punktu.

#

**I. VISPĀRĪGIE JAUTĀJUMI**

* 1. Saistošie noteikumi (turpmāk tekstā Noteikumi) nosaka sociālās palīdzības pabalstu (turpmāk tekstā – pabalsts) veidus un apmērus, pabalstu piešķiršanas un izmaksas kārtību personām (ģimenēm), kuras ir tiesīgas saņemt šos pabalstus, kā arī lēmumu apstrīdēšanas un pārsūdzēšanas kārtību.
	2. Saistošo noteikumu mērķis ir noteikt pašvaldības sociālās palīdzības sistēmu, kas nodrošinātu finansiālu atbalstu trūcīgām un maznodrošinātām personām (ģimenēm), lai apmierinātu to pamatvajadzības (ēdienu, apģērbu, mājokli, veselības aprūpi un obligāto izglītību) un veicinātu viņu līdzdarbību savas situācijas uzlabošanā.
	3. Pabalstus piešķir personai (ģimenei), kura deklarējusi savu dzīvesvietu Kārsavas novada pašvaldības administratīvajā teritorijā un kurai atbilstoši normatīvajiem aktiem ir piešķirts trūcīgas vai maznodrošinātas personas (ģimenes) statuss.

4. Izvērtējot personas (ģimenes) materiālo resursu atbilstību trūcīgas vai maznodrošinātas personas (ģimenes) statusam, par īpašumu netiek uzskatīta:

 4.1. īpašumā vai lietošanā esoša, lauksaimniecībā izmantojama zeme, kuras platība nepārsniedz 10 ha.

 4.2. mežs, kura platība nepārsniedz 2 ha;

 4.3. otrais īpašums (māja/dzīvoklis) vai tā daļa, kas pieder kādam no daudzbērnu ģimenes locekļiem ilgāk par 24 mēnešiem;

 4.4. personas (ģimenes) īpašumā esošie transportlīdzekļi - viens vieglais automobilis vai viens motocikls, viens traktors un tā piekabe, kas nav jaunāki par 10 gadiem, un, kas personas (ģimenes) īpašumā ir reģistrēti vismaz 12 mēnešus pirms trūcīgas/maznodrošinātas personas (ģimenes) statusa pieprasīšanas, kā arī viens velosipēds, viens mopēds katram ģimenes loceklim vai motorollers, kas ir personas (ģimenes) īpašumā;

4.5. personas, kurai ir Veselības un darbspēju ekspertīzes ārstu komisijas izsniegts atzinums par medicīnisko indikāciju noteikšanu speciāli pielāgota vieglā automobiļa iegādei, īpašumā esošs speciāli pielāgots vieglais automobilis;

4.6. viena garāža, piemājas saimniecības ēkas.

1. Pašvaldībā noteiktais maznodrošinātās personas (ģimenes) ienākumu līmenis ir 200 *euro* vienai personai mēnesī.
2. Atbilstību maznodrošinātas personas (ģimenes) statusam izvērtē analoģiski trūcīgas personas (ģimenes) statusa noteikšanai.
3. Izvērtējot vidējos ienākumus personām, kurām ir kredītsaistības, Sociālais dienests personas ienākumu apmēru samazina ne vairāk par 25 *euro.*  Iesniedzējpersona iesniedz kredītiestādes dokumenta kopiju, kas apliecina personas ikmēneša kredītmaksājuma apmēru.
4. Ja ir apmierināts pamatots pašvaldības iedzīvotāju pieprasījums pēc pabalsta garantētā minimālā ienākuma līmeņa nodrošināšanai un dzīvokļa pabalsta, pašvaldība, izvērtējot personas (ģimenes) ienākumus, no pamatbudžeta ir tiesīga izmaksāt arī citus pabalstus personas (ģimenes) pamatvajadzību nodrošināšanai, ja uz attiecīgo lēmuma pieņemšanas brīdi pietiek finanšu šo sociālo pabalstu izmaksai.
5. Vienojoties ar pabalsta pieprasītāju, pabalstu var izmaksāt naudā vai par pabalsta summu apmaksāt pakalpojumus (preces), kas nepieciešami personas vai tās ģimenes locekļu pamatvajadzību apmierināšanai.
6. Piešķirto pabalstu izmaksu veic (izņemot pabalstu ārkārtas situācijā un pabalstu bērna izglītībai un audzināšanai) katra mēneša 7. un 25. datumā. Ja noteiktie pabalstu izmaksu datumi ir brīvdienās vai svētku dienās, pabalsti izmaksājami pirms brīvdienām vai svētku dienām.

**II. Pabalstu Veidi, TO PIEŠĶIRŠANAS KĀRTĪBA UN APMĒRS**

1. **Pašvaldībā ir noteikti šādi pabalstu veidi:**

**11.1. obligāti izmaksājamie pabalsti:**

11.1.1. pabalsts garantētā minimālā ienākumu līmeņa nodrošināšanai;

11.1.2. dzīvokļa pabalsts;

* + 1. vienreizējs pabalsts ārkārtas situācijā.

**11.2. Pārējie pabalsti trūcīgām un maznodrošinātām personām (ģimenēm):**

11.2.1. pabalsts medicīnas pakalpojumu apmaksai trūcīgai vai maznodrošinātai personai;

 11.2.2. pabalsts bērna izglītībai un audzināšanai.

12. Pabalsts garantētā minimālā ienākuma līmeņa nodrošināšanai

12.1. Pašvaldībā noteiktais pabalsts garantētā minimālā ienākuma līmeņa nodrošināšanai ir 50,00 *euro*;

12.2. Pabalstu piešķir, aprēķina un izmaksā personai (ģimenei), kurai noteikta atbilstība trūcīgas personas (ģimenes) statusam atbilstoši Ministru kabineta noteikumiem un kuras ienākumi ir zemāki par Ministru kabineta vai pašvaldības noteikto garantēto minimālā ienākumu līmeni, un kura ir gatava līdzdarboties savas sociālās situācijas uzlabošanā.

12.3. Pabalstu par kārtējo mēnesi izmaksā viena mēneša laikā no brīža, kad persona (ģimenē esošās personas) ir parakstījusi vienošanos par līdzdarbības pienākumiem, kas apliecina personas (ģimenes) gatavību iesaistīties savas situācijas uzlabošanā.

12.4. Pabalstu pabalsta pieprasītājam izmaksā skaidrā naudā vai pārskaitot uz pabalsta pieprasītāja norēķinu kontu. Vēlamo apmaksas veidu pabalsta pieprasītājs norāda savā iesniegumā.

13. Dzīvokļa pabalsts

13.1. Dzīvokļa pabalsts ir Kārsavas novada pašvaldības pabalsts dzīvojamās telpas īres un/vai apsaimniekošanas maksas un/vai maksas par pakalpojumiem (apkure, ūdens, gāze, citi komunālie pakalpojumi), kas saistīti ar dzīvojamās telpas lietošanu, daļējai segšanai.

13.2. Tiesības saņemt dzīvokļa pabalstu līdz 100 EUR kalendārajā gadā ir:

13.2.1. personai (ģimenei), kurai piešķirts trūcīgas personas (ģimenes) statuss;

13.2.2. ģimenei ar bērniem, kurā ir bērni līdz 18 gadu vecumam, ja ir piešķirts maznodrošinātas ģimenes statuss;

13.2.3. vienai atsevišķi dzīvojošai maznodrošinātai personai, kuras ienākumu līmenis nepārsniedz 200 EUR

13.2.4. maznodrošinātai ģimenei, kurā nav nepilngadīgu bērnu, ja ģimenes kopējie ienākumi nepārsniedz 260 EUR.

* 1. Lai saņemtu dzīvokļa pabalstu, pabalsta pieprasītājs Sociālajā dienestā (turpmāk - SD) iesniedz iesniegumu, īpašuma apliecinošu dokumentu vai īres un/vai apsaimniekošanas līguma kopiju, kā arī ar dzīvojamās telpas lietošanu saistītu maksājumu kvītis par iepriekšējiem 3 mēnešiem.
	2. Ja pabalsta pieprasītājs saņem valsts atbalstu elektroenerģijas patēriņa segšanai, dzīvokļa pabalsta apmēra noteikšanā netiek ņemti vērā pabalsta pieprasītāja ar elektrības patēriņu saistītie izdevumi.
	3. Pabalsts vispirms tiek piešķirts ar mājokļa apsaimniekošanu saistīto kārtējo izdevumu (īre, komunālie maksājumi) segšanai. Pabalstu kurināmā iegādei var piešķirt tad, ja ir segti visi ar mājokļa apsaimniekošanu saistītie kārtējie izdevumi.
	4. Pabalsta pieprasītājam, kuram mājoklis ir ar centralizētu apkuri, dzīvokļa pabalstu pārskaita mājas apsaimniekotājam vai pakalpojuma sniedzējam, pārējos gadījumos – atbilstoši sociālā darba speciālista izvērtējumam, dzīvokļa pabalstu var izmaksāt pabalsta pieprasītājam.
	5. Pabalsta pieprasītājam, kuram dzīvokļa pabalsts nepieciešams kurināmā iegādei – mājokļa individuālai apkures nodrošināšanai – ir jāiesniedz izdevumus apliecinošus dokumentus - maksājuma kvīti/čeku, kurā norādīti personas dati vai pavadzīmi/rēķinu no uzņēmuma, kas piegādās kurināmo. Atbilstoši sociālā darba speciālista izvērtējumam, dzīvokļa pabalstu var izmaksāt pēc apsekošanas dzīvesvietā sastādīta apsekošanas akta.
	6. SD izskata pabalsta pieprasītāja iesniegtos dokumentus un mēneša laikā pieņem pamatotu lēmumu par dzīvokļa pabalsta piešķiršanu vai atteikumu.
	7. Dzīvokļa pabalstu kurināmā iegādei izmaksā pabalsta pieprasītājam skaidrā naudā vai, pārskaitot uz norēķinu kontu, vai, pēc vienošanās ar pabalsta pieprasītāju, pakalpojuma sniedzēja bankas kontā.
1. **Pabalsts ārkārtas situācijā**

14.1. Pabalstu ārkārtas situācijā (ugunsgrēks, stihiskas nelaimes vai iepriekš neparedzami apstākļi – satiksmes negadījums, pēkšņa smaga saslimšana u.c.) piešķir līdz 150 *euro* vienai personai (ģimenei), neizvērtējot personas (ģimenes) ienākumus, bet ņemot vērā iepriekš neparedzamo apstākļu radīto zaudējumu sekas, un tikai tajos gadījumos, ja nepienākas cits valsts noteiktais pabalsts vai tas ir nepietiekams minimālo izdevumu segšanai;

14.2. pabalsts tiek piešķirts, pamatojoties uz pieprasītāja iesniegumu, ugunsdrošības aktu, sociālā dienesta apsekošanas aktu, u.c. ārkārtas situācijas izraisīto seku apliecinošiem dokumentiem;

14.3. pabalstu piešķir, ja prasītāja iesniegums saņemts ne vēlāk kā 2 mēnešu laikā no ārkārtas situācijas rašanās.

14.4. Pabalstu ārkārtas situācijās izmaksā pabalsta pieprasītājam skaidrā naudā vai pārskaitot uz norēķinu kontu.

1. **Pabalsts medicīnas pakalpojumu apmaksai trūcīgai vai maznodrošinātai personai (ģimenei):**

15.1. Pabalstu medicīnas pakalpojumu apmaksai piešķir līdz 72 *euro* atsevišķi dzīvojošai personai vai ģimenei (vienu pabalstu uz vienu mājsaimniecību) – ārstēšanās izdevumu segšanai:

15.1.1. medicīnas pakalpojumu apmaksai stacionārā

15.1.2. recepšu medikamentu apmaksai

15.1.3. zobu protezēšanai, ārstēšanai

15.1.4. transporta izdevumu segšanai, braucot uz kādu no ārstēšanās iestādēm valsts robežās;

15.1.5. ambulatori veikto diagnostisko izmeklējumu apmaksai

15.1.6. medicīnas pakalpojumu apmaksai alkohola atkarības ārstēšanai

15.1.7. maznodrošinātas personas pacienta iemaksas apmaksai

15.2. pabalstu piešķir, ja iesniedzējs pie iesnieguma ir pievienojis pabalsta pieprasīšanas kalendārajā gadā izdotus ārstēšanās izdevumus apliecinošus dokumentu kopijas (kvītis, rēķinus, biļetes, pirkuma čekus un ārsta pēc receptes nozīmētā medikamenta nosaukumu un pircēja rekvizītiem – personas kodu);

15.3. pabalstu briļļu iegādes izdevumu segšanai bērniem līdz 18 gadu vecumam piešķir līdz 57 *euro* vienai personai gadā. Pabalsts tiek piešķirts, pamatojoties uz dokumentiem, kas pierāda minētos izdevumus /stingrās uzskaites EKA čeki vai kvītis/.

15.4. Piešķirto pabalstu medicīnas pakalpojumu apmaksai personai izmaksā skaidrā naudā vai pārskaitot uz pabalsta pieprasītāja norēķinu kontu, vai, pārskaitot medicīnas pakalpojumu sniedzējam saskaņā ar iesniegto rēķinu. Vēlamo apmaksas veidu pabalsta pieprasītājs norāda savā iesniegumā.

1. **Pabalsts bērna izglītībai un audzināšanai:**
	1. Pabalstu bērna izglītībai un audzināšanai (skolas piederumu, kancelejas preču, apģērba vai apavu iegādei) piešķir trūcīgām/maznodrošinātām ģimenēm, kuru bērni mācās Kārsavas novada vispārizglītojošās mācību iestādēs.

16.2. Pabalstu bērna izglītībai un audzināšanai piešķir:

* + 1. 36 *euro* katram skolēnam kurš uzsāk mācības pirmajā klasē (bērniem no trūcīgām un maznodrošinātām ģimenēm);
		2. trūcīgām un maznodrošinātām ģimenēm ar bērniem (izņemot bērnus, kuri uzsākuši mācības pirmajā klasē) pabalstu piešķir 36 *euro* apmērā uz vienu mājsaimniecību.
	1. Pabalstu piešķir vienu reizi gadā pirms mācību gada sākuma vai mācību gada sākumā skaidrā naudā, pamatojoties uz pabalsta pieprasītāja iesnieguma pamata.

**III. SOCIĀLĀS PALĪDZĪBAS SAŅEMŠANAS KĀRTĪBA**

1. Pabalstu piešķir personai (ģimenei), kuras pamata dzīvesvieta deklarēta Kārsavas novada pašvaldības administratīvajā teritorijā.
2. Lai saņemtu sociālo palīdzību, persona vēršas SD un iesniedz iesniegumu. Iesniegumu var iesniegt rakstveidā, elektroniskā veidā vai izteikt mutvārdos. Mutvārdos izteiktu iesniegumu, ja nepieciešams, privātpersonas klātbūtnē noformē rakstveidā un SD izsniedz tā kopiju iesniedzējam. Parakstot iesniegumu, iesniedzējs un viņa ģimenes pilngadīgās personas SD sociālā darba speciālistam dod atļauju izmantot pašvaldības un valsts datu reģistros pieejamo informāciju par ģimeni (personu).

19. Lai novērtētu ienākumus un materiālo stāvokli, iesniedzējs aizpilda un iesniedz SD iztikas līdzekļu deklarāciju, uzrāda personu apliecinošus dokumentus (pasi, invaliditātes apliecību u.c.) un iesniedz:

19.1. strādājošiem darba devēja izziņu par ienākumiem (pēc nodokļu nomaksas) par pēdējiem trim pilniem kalendāra mēnešiem;

19.2. bezdarbniekiem – Valsts sociālās apdrošināšanas aģentūras lēmumu par bezdarbnieka pabalsta piešķiršanu vai atteikumu. Ja apmeklē kursus, līguma ar mācību iestādi - kopiju, kurā redzams stipendijas apmērs;

19.3. ģimenēs ar bērniem (ja viens no vecākiem nepiedalās bērna audzināšanā) – dokumentu par uzturlīdzekļu apmēru, ja nav piešķirti no Uzturlīdzekļu garantiju fonda vai izziņu par uzturlīdzekļu pieprasīšanu;

19.4. studentiem, profesionālās izglītības audzēkņiem – izziņu no mācību iestādes, izziņu par stipendijas apmēru;

19.5. pensionāriem – apliecinošus dokumentus par citas valsts saņemto pensiju un pabalstiem;

19.6. atsevišķi dzīvojoša laulātā vai bērna vecāka sniegtais materiālais atbalsts;

19.7.citus personas (ģimenes) ienākumus apliecinošus dokumentus – par honorāriem, uzturnaudu, saņemto mantojumu, dividendēm, dāvinājumu, kapitāldaļām, piederošām akcijām, par ienākumiem no saimnieciskās vai profesionālās darbības, par ienākumiem no kustamās vai nekustamās mantas nomas/pārdošanas, kredītiestādes kontu izdrukas”.

 19.8. papildus jāiesniedz dokumentus atbilstoši pieprasītā pabalsta veidam.

20. Personai, kas saņem sociālo palīdzību (turpmāk – klients), ir pienākums noslēgt vienošanos par līdzdarbību ar SD darbinieku, izņemot pabalstu ārkārtas situācijā. Noslēdzot vienošanos, klients rakstiski apliecina gatavību pildīt līdzdarbības pienākumus.

21.Sociālā darba speciālists novērtē personas ienākumus un materiālo stāvokli, pamatojoties uz iztikas līdzekļu deklarācijā norādītajām ziņām, dzīves apstākļu apsekošanas aktiem, kā arī ienākumus apliecinošiem dokumentiem. Sociālā darba speciālists pārbauda informāciju Sociālās palīdzības informācijas sistēmā (SOPA), izmantojot pieejamos datus no valsts informācijas sistēmām un reģistriem.

22. Sociālā darba speciālists pēc personas un tās ģimenes locekļu ienākumu un citu materiālo resursu izvērtēšanas, lemj par sociālās palīdzības pabalsta piešķiršanu personai (ģimenei), sagatavo lēmuma projektu par pabalsta piešķiršanu vai atteikumu, ko iesniedz parakstīšanai SD vadītājai.

23. Sociālā darba speciālists iekārto klienta lietu un tajā iekļauj:

23.1. klienta iesniegumu;

23.2. iztikas līdzekļu deklarāciju;

23.3. ienākumus un materiālo stāvokli apliecinošus dokumentus;

23.4. dzīvesvietas apsekošanas aktu;

23.5. sarunas protokolu (pēc nepieciešamības);

23.6. sociālās situācijas izvērtējumu;

23.7. rehabilitācijas plānu (pēc nepieciešamības);

23.8. vienošanos par līdzdarbības pienākumu pildīšanu;

23.9. pabalsta aprēķinu garantētā minimālā ienākumu līmeņa nodrošināšanai;

23.10. citus dokumentus, kas nepieciešami personas materiālā stāvokļa izvērtēšanai un lēmuma pieņemšanai;

23.11. SD lēmumus.

1. Pēc lēmuma pieņemšanas, datu apkopošanu veic sociālais darbinieks vai sociālās palīdzības organizators, pēc tam tos nododot Kārsavas novada pašvaldības Finanšu un grāmatvedības nodaļai izmaksām un pārskaitījumiem.

## **IV. LĒMUMU PĀRSŪDZĒŠANAS KĀRTĪBA UN NOTEIKUMU**

## **IZPILDES KONTROLE**

1. Sociālais dienests pēc lēmuma pieņemšanas informē personu par pieņemto lēmumu.
2. Atteikumu piešķirt pabalstu pabalsta pieprasītājam paziņo rakstiski, norādot atteikuma pamatojumu, kā arī lēmuma apstrīdēšanas un pārsūdzēšanas kārtību.
3. Sociālā dienesta pieņemto lēmumu (administratīvo aktu) var apstrīdēt Kārsavas novada domē, Vienības ielā 53, Kārsava, Kārsavas novads, LV -5717.
4. Kārsavas novada domes pieņemto lēmumu (izdoto administratīvo aktu) var pārsūdzēt Administratīvās rajona tiesas Rēzeknes tiesu namā likumā noteiktajā kārtībā.

## **V. NOSLĒGUMA JAUTĀJUMI**

1. Saistošie noteikumi publicējami un tie stājas spēkā likuma „Par pašvaldībām” 45.pantā noteiktajā kārtībā.
2. Ar šo noteikumu stāšanos spēkā, spēku zaudē 2009.gada 30.septembra saistošie noteikumi Nr.5 „Par sociālās palīdzības pabalstiem Kārsavas novadā”.

Kārsavas novada pašvaldības domes priekšsēdētāja I.Silicka

****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

 PIELIKUMS

Kārsavas novada Domes 29.10.2015.

Lēmumam Nr.38(prot.Nr. 12)

**Saistošo noteikumu Nr.15**

**„Par sociālās palīdzības pabalstiem Kārsavas novadā”**

 **paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Izstrādātais saistošo noteikumu projekts (turpmāk – Projekts) paredz Kārsavas novada pašvaldības sociālo palīdzību trūcīgām un maznodrošinātām personām (ģimenēm), izvērtējot personu (ģimeņu) materiālo situāciju atbilstoši MK 2010.gada 30. marta noteikumos Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” un pašvaldības saistošajos noteikumos noteiktajam. Izņēmums no sociālās palīdzības piešķiršanas pamatprincipu viedokļa ir vienreizējs pabalsts ārkārtas situācijā, jo tiek piešķirts neizvērtējot materiālo situāciju. Saistošo noteikumu Projekts izstrādāts, pamatojoties uz LR likuma „Par pašvaldībām” 15. panta pirmās daļas 7.punktu, 43.panta pirmās daļas 13.punktu, LR likuma „Sociālo pakalpojumu un sociālās palīdzības likums”35.panta ceturto daļu, MK 2012.gada 18. decembra noteikumu Nr.913 „Noteikumi par garantēto minimālo ienākumu līmeni” 3.punktu, likuma „Par palīdzību dzīvokļa jautājuma risināšanā” 14. panta sesto daļu, MK 2010.gada 30.marta noteikumu Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” 17., 19.4. apakšpunktu, MK 2009.gada 17.jūnija noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 13.punktu. Atbilstoši juridiskās tehnikas prasībām lietderīgi ir apstiprināt jaunus pašvaldības saistošos noteikumus, kas reglamentēs pašvaldības sociālo palīdzību trūcīgām un maznodrošinātām personām (ģimenēm), kā arī personām (ģimenēm), kuras nonākušas krīzes situācijā. |
| 2. Īss projekta satura izklāsts | Saistošo noteikumu projekts paredz Sociālo pakalpojumu un sociālās palīdzības likumā, MK noteikumos noteiktos obligātos izmaksājamos pabalstus:1. Pabalstu garantētā minimālā ienākumu līmeņa nodrošināšanai
2. Dzīvokļa pabalstu
3. Pabalstu ārkārtas situācijā,

un pārējos pabalstus trūcīgām/maznodrošinātām personām (ģimenēm) pamatvajadzību nodrošināšanai:1. Pabalstu medicīnas pakalpojumu apmaksai trūcīgai vai maznodrošinātai personai;
2. Pabalstu bērna izglītībai un audzināšanai.

Pamatojoties uz MK 2010.gada 30.marta noteikumu Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” 17. punktu, saistošo noteikumu Projektā ir noteikts ikmēneša kredītmaksājuma apmērs, par kuru pašvaldības sociālais dienests samazina ienākumu summu, aprēķinot vidējos ienākumus. Savukārt, atbilstoši Sociālo pakalpojumu un sociālās palīdzības likuma 33.panta otrajā daļā noteiktajam trūcīgā statusu var iegūt arī tad, ja personai ir parādsaistības, proti, ja tā ņēmusi kredītu. 2009.gada 30.septembra saistošo noteikumu Nr.5 „Par sociālās palīdzības pabalstiem Kārsavas novadā” aktuālā redakcija neparedz kredītmaksājuma apmēru, kuru neņem vērā ienākumos, izvērtējot atbilstību trūcīgas vai maznodrošinātas personas (ģimenes) statusam. Izstrādājot saistošo noteikumu Projektu, ir ņemts vērā Labklājības Ministrijas paustais viedoklis: „Ja personas (ģimenes) visi ienākumi tiek ņemti vērā, personai jāpelna tik daudz, lai varētu atmaksāt ikmēneša kredītmaksājumu un nodrošināt savas un ģimenes locekļu pamatvajadzības, kas visticamāk nedod iespēju kvalificēties kā trūcīgai personai. Tādā gadījumā, ja pašvaldības dome nav izmantojusi tai deleģētās tiesības noteikt ikmēneša kredītmaksājuma apmēru, kuru neņem vērā ienākumos, tad visticamāk iespēja segt kredītsaistības un kvalificēties trūcīgā statusam vienlaicīgi (neesot pelēkajā ekonomikas) zonā nav iespējams. Savukārt, ja personai vairs nav ienākumu, tā nepilda arī kredītsaistības. Ja izpildās visi citi nosacījumi un persona kvalificējas trūcīgā statusam, tad, neparedzot iespēju neņemt vērā kādu daļu no ikmēneša kredītsaistībām, personai nav daudz iespēju izkļūt no šīs situācijas.” Ņemot vērā iepriekšminēto, saistošo noteikumu Projekta 7. punkts paredz ikmēneša kredītmaksājuma apmēru – ne vairāk kā 25 EUR, kuru neņem vērā, izvērtējot personas ienākumus.Saistošo noteikumu Projekts paredz paplašināt pabalsta bērna izglītībai un audzināšanai saņēmēju loku (saistošo noteikumu Projekta 17.2.2. apakšapakšpunkts), jo valsts un pašvaldības pienākums ir dažādā veidā atbalstīt ģimenes ar bērniem. |
|  | Papildus budžeta līdzekļi 2015.gadā nav nepieciešami |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Saistošo noteikumu piemērošanā var vērsties Kārsavas novada pašvaldības Sociālajā dienestā. Lēmumu apstrīdēšanas un pārsūdzēšana noteikta atbilstoši Administratīvā procesa likumā noteiktajai kārtībai. |

Novada **domes priekšsēdētāja I.Silicka**

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU